CELEX: 62006CJ0398
Language: mt
Date: 2008-04-10 00:00:00
Title: Sentenza tal-Qorti tal-Ġustizzja (Is-Seba' Awla) ta' l-10 ta' April 2008. # il-Kummissjoni tal-Komunitajiet Ewropej vs ir-Renju ta' l-Olanda. # Nuqqas ta’ Stat li jwettaq obbligu - Dritt ta’ residenza taċ-ċittadini ta’ l-Istati Membri ta’ l-Unjoni Ewropea u taż-Żona Ekonomika Ewropea li mhumiex attivi ekonomikament u li huma pensjonanti - Leġiżlazzjoni u prassi amministrattiva nazzjonali li teżiġi riżorsi personali suffiċjenti għall-perijodu ta’ residenza ta’ mhux inqas minn sena fl-Istat Membru ospitanti. # Kawża C-398/06.

Sentenza tal-Qorti tal-Ġustizzja (Is-Seba’ Awla) tal-10 ta’ April 2008 – Il-Kummissjoni vs L-Olanda
      (Kawża C‑398/06)
      “Nuqqas ta’ Stat li jwettaq obbligu – Dritt ta’ residenza taċ-ċittadini ta’ l-Istati Membri ta’ l-Unjoni Ewropea u taż-Żona Ekonomika Ewropea li mhumiex attivi
         ekonomikament u li huma pensjonanti – Leġiżlazzjoni u prassi amministrattiva nazzjonali li teżiġi riżorsi personali suffiċjenti għall-perijodu ta’ residenza ta’
         mhux inqas minn sena fl-Istat Membru ospitanti”
      
      1.                     Rikors għal nuqqas ta’ twettiq ta’ obbligu – Eżami tal-fondatezza mill-Qorti tal-Ġustizzja – Sitwazzjoni li għandha tittieħed
            in kunsiderazzjoni – Sitwazzjoni fl-iskadenza tat-terminu stabbilit mill-opinjoni motivata (Artikolu 226 KE) (ara l-punt 26)
      2.                     Moviment liberu tal-persuni – Dritt ta’ dħul u ta’ residenza taċ-ċittadini ta’ l-Istati Membri – Direttivi 68/360, 90/364
            u 90/365 – Kundizzjonijiet meħtieġa għall-ħruġ tal-permess ta’ residenza (Direttivi tal-Kunsill 68/360, Artikolu 9(1) u (3),
            90/364 u 90/365) (ara l-punti 29, 31 u d-dispożittiv)
      Suġġett 
      
         
               Nuqqas ta’ Stat li jwettaq obbligu – Ksur tal-leġiżlazzjoni Komunitarja rigward id-dritt ta’ residenza taċ-ċittadini ta’ l-Unjoni
                  Ewropea – Leġiżlazzjoni u prassi amministrattiva nazzjonali li teżiġi riżorsi personali suffiċjenti sabiex ikun jista’ jinkiseb
                  permess ta’ residenza fir-rigward ta’ persuni mhux attivi ekonomikament u ta’ pensjonanti.
               
             Dispożittiv
      
         
                  1)
               
               
                  
               
               
                  	Billi żamm fis-seħħ dispożizzjonijiet nazzjonali li jipprovdu li, biex jinkiseb permess ta’ residenza, ir-residenti ta’ l-Unjoni
                     Ewropea u taż-Żona Ekonomika Ewropea, li mhumiex ekonomikament attivi jew li huma pensjonanti, għandhom jagħtu prova li huma
                     jiddisponu minn riżorsi sostenibbli, ir-Renju ta’ l-Olanda naqas milli jwettaq l-obbligi tiegħu taħt id-Direttiva tal-Kunsill
                     68/360/KEE, tal-15 ta’ Ottubru 1968, dwar it-tneħħija ta’ restrizzjonijiet fuq il-moviment u r-residenza fi ħdan il-Komunità
                     għal ħaddiema ta’ l-Istati Membri u l-familji tagħhom, id-Direttiva tal-Kunsill 90/364/KEE, tat-28 ta’ Ġunju 1990, dwar id-dritt
                     ta’ residenza, u d-Direttiva tal-Kunsill 90/365/KEE, tat-28 ta’ Ġunju 1990, dwar id-dritt ta’ residenza għall-impjegati u
                     persuni li jaħdmu għal rashom li waqqfu l-attività tax-xogħol tagħhom.
                  
               
            
         
                  2)
               
               
                  
               
               
                  	Ir-Renju ta’ l-Olanda huwa kkundannat għall-ispejjeż.
               
            
         
                  3)
               
               
                  
               
               
                  	Ir-Renju tal-Gran Brittanja u l-Irlanda ta’ Fuq għandhom ibatu l-ispejjez rispettivi tagħhom.